**LAŽ IN RESNICA**

**Laž**

Teoretične definicije laži so zelo dolgočasne. Praktično v življenju pa vidimo, da lažemo, da bi se izognili neprijetnostim, da bi bližnjim prihranili razočaranje, ker bi jih resnica utegnila prizadeti ali da bi si pridobili korist.

Laži veliko uporabljamo v vsakodnevnem življenju. Ko se pogovarjamo s svojci lažemo manj, saj pri tem tvegamo, da porušimo odnos.

V teoriji so **črne** in **bele laži**.

* **Bele** lažiniso škodljive. Po neki raziskavi bi naj vsak človek izgovoril vsaj od dve do tri bele laži na dan.

*Na primer:* Nekdo te povabi na kavo in rečeš, da nimaš časa, a pravi razlog je, da ti oseba ni všeč. Normalen človek tega ne zameri.

Belo laž poznamo tudi iz Hollywoodskih filmov, v katerih se par po večerji odpravi domov in namesto vprašanja »ali bi preživela oz. preživel noč z mano« sledi »povabilo na kavo«.

Na takšen način lažemo zato, da izpademo vljudni, se lažje prebijemo skozi določeno situacijo, bližnjim prihranimo razočaranje, ker bi jih resnica prizadela.

* **Črna** laž je, laž s katero nekoga ogoljufaš, prizadeneš, prevaraš … . Črne laži uporabljamo redkeje.

**Misli, citati, pregovori o laži:**

Navadi se reči: »Ne vem«, če nočeš, da bi te prisilili lagati. *Arabski pregovor*

»Laž obkroži že pol poti okoli Zemlje, ko resnica niti ne krene še na pot.« *(Winston Churchill)*

»Laž je kot snežna kepa, čim dalj jo porivamo, tem večja je.« *(Luther)*

»Laž je potrebno ponavljati toliko časa, da postane resnica.« *(Dr. Mengele, Hitlerjev svetovalec)*

»Lažje je verjeti laži, ki si jo stokrat slišal, kot pa resnici, ki je nisi slišal še nikoli.« *(Robert Lynd)*

**Resnica**

Nasproti laži obstajata bela in črna resnica.

* Črna resnica je tista, ki je ne izrekamo, saj bi z njo prizadeli človeka. Kako bi namreč bilo, če bi prijateljici rekli »zelo si se postarala« ali bi nam mož rekel »kako zelo si debela«.
* Resnica , če je izrečena obzirno, z veliko takta in vljudnosti pa je neprimerno boljša od še tako nedolžne laži.

**Misli, citati, pregovori o resnici:**

»Kdor išče resnico, jo mora znati prenesti.« *Kitajski pregovor*

»Kdor govori po resnici, ta si lahko privošči slab spomin.« *(Theodor Heuss)*

»Bolje je trpeti zaradi resnice, kot pa biti nagrajen za laž.« (*Leonardo da Vinci*)

»Z ustrežljivostjo si pridobiš prijatelje, z resnico pa sovražnike.« ( *Publij Terencij*

ŠALA

Sin se doma stalno laže, kako oceno je dobil v šoli, pa se starša odločita kupiti napravo, ki zapiska ( BIIIIIIP ), če kdo pove kaj, kar ni res in se jo odločita sprobat.   
  
Mama vpraša sina, kakšno oceno je dobil?   
Sin: pet   
BIIIIIIP!!!   
Sin: no ja tri   
BIIIIIIP!!!   
Sin: priznam, enko   
Mama: da te ni sram, sama sem v šoli imela same petke BIIIIIIP!!!   
Ata vskoči, da bi pomagal mami - veš, ko sem jaz hodil v šolo... BIIIIIIP !!!   
Sin: ata pa ti sploh nisi hodil v šolo!?

NAUK: Zavedati se moramo dejstva, da obstaja velika možnost, da pride laž na dan, zato naj vedno prevlada resnica!